钦定古今图书集成/明伦汇编/闺媛典/第046卷 > 刘当可母王氏
## 钦定古今图书集成/明伦汇编/闺媛典/第046卷 > 刘当可母王氏

按《宋史列女传》：王氏，利州路提举常平司干办公事
刘当可之母也。绍定三年，就养兴元。元兵破蜀，提刑庞授檄当可诣行司议事，当可捧檄白母，王氏毅然
勉之曰：“汝食君禄，岂可辞难？”当可行，元军屠兴元，王
氏义不辱，大骂投江而死，其妇杜氏及婢仆五人咸
及于难。当可闻变，奔赴江浒，得母丧以归。诏赠和义
太夫人。